b'\n_START_ARTICLE_\nOmrtvelost\n_START_PARAGRAPH_\nOmrtvelost ali pareza (lat. paresis) je lahna ali nepopolna ohromitev (paraliza). Za omrtvelost je zna\xc4\x8dilna delna izguba gibljivosti ali motena gibljivost. Obi\xc4\x8dajno se nana\xc5\xa1a na motnje gibljivosti udov, lahko pa gre tudi za mi\xc5\xa1ice o\xc4\x8di (oftalmopareza), \xc5\xbeelodca (gastropareza) in drugih mi\xc5\xa1ic. Za razliko od ohromitve (paralize) ne gre za popolno izgubo gibljivosti prizadetih mi\xc5\xa1ic.'